**Referat af bestyrelsesmødet mandag den 24. november 2014 kl. 2000 hos Allan, Valdemarsgade 1 B**

Til stede var Bo, Henrik, Ninna, Lars og Allan

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Altansagen – dommen er anket med retshjælpsdækning.

*Allan redegjorde for nogle af de temaer der er i sagen. Peter Jørgensen hævder bl. a. at vi har fremsat et forslag til ophængning af altaner, som bygningsmyndigheden ikke kunne godkende.*

1. Status på bagtrapperne og gården og lejlighederne.

*Arbejdet er færdigt.*

1. Status på 1 A III t.v. om vedligeholdelsesstand.

*Allan følger op på en henvendelse til KK.*

1. Vandskade i 1 B, Jesper og Katrines lejlighed. Vedligeholdelse af rør.

*Skaden skulle være udbedret. Prisen har været godt 80.000 kr. Det er vores hidtil dyreste skade under den nuværende forsikring. Der kan i fremtiden opstå nye utætheder i vores vandrør. Vi er ikke til sinds at udskifte dem alle uanset stand, men vil heller udskifte de stykker som kan vise sig at lække. Denne metode forudsætter dog at vi ikke får for mange store vandskader.*

1. Skilte på haner til lukning af vandforsyningen med angivelse af de afsnit der lukkes for.

*Ninna vil minde bbb herom.*

1. TV – er der nyt om muligheder?

*Der er ikke noget rigtig godt alternativ til den nuværende løsning. Vi følger markedet.*

1. Forsikringskonsulent fra Topdanmark har været på besøg i ejendommen.

*En del af ejendommen er blevet besigtiget af en bygningssagkyndig fra Topdanmark. Han påtalte at der ikke er foretaget en behandling med svampedræbende gift at de bjælkeender der går ind i muren i etageadskillelsen mellem kælder og stue. Et sted er brandsikringen af køkkentrappen til 1 A udført forkert. I restauranten kunne han konstatere at der ikke var en ildslukker ved friturekogeren, at branddøren til trappen nr. 83 var gennemhullet og at trappen blev anvendt til oplagring. Allan vil påtale forholdene.*

1. Gårdens indretning

*Det blev drøftet om gården var hensigtsmæssigt indrettet. Der kunne være behov som ikke blev formuleret, hvorfor der var enighed om at høre generalforsamlingen om der var forslag til ændringer i gården.*

1. Eventuelt

*Lars har bestilt pladser i Café de Paris til seks og vil drøfte menu med indehaveren. Næste møde og julefrokost er den 17. december kl. 18.*